സര്ക്കാര് ഒാഫിസ് പ്രവര്ത്തനം പൂര്ണതോതില്: റോഡില് തിരക്കേറി കുവൈത്ത് സിറ്റി: കുവൈത്തില് സര്ക്കാര് ഒാഫിസുകളുടെ പ്രവര്ത്തനം പൂര്ണതോതിലായതോടെ റോഡുകളില് തിരക്ക് വര്ധിച്ചു. ഉദ്യോഗസ്ഥര് ജോലിക്ക് പോകുകയും തിരിച്ചുവരുകയും ചെയ്യുന്ന സമയങ്ങളില് ഗതാഗതക്കുരുക്ക് അനുഭവപ്പെടുന്നു. മഹാമാരിക്ക് മുമ്ബുള്ള അവസ്ഥയിലേക്ക് എത്തിയിട്ടില്ലെങ്കിലും സാമാന്യം നല്ല തിരക്കാണ് റോഡുകളില് അനുഭവപ്പെടുന്നത്. സ്കൂള് തുറക്കുകയും വിദേശത്ത് കുടുങ്ങിക്കിടക്കുന്ന മൂന്നുലക്ഷത്തിലേറെ പ്രവാസികള് തിരിച്ചെത്തുകയും ചെയ്യുന്നതോടെ ഗതാഗതക്കുരുക്ക് മുറുകും. ഷിഫ്റ്റ് സമ്ബ്രദായം അവസാനിപ്പിച്ച് സര്ക്കാര് ഒാഫിസുകള് പൂര്ണ തോതില് പ്രവര്ത്തിക്കണമെന്ന മന്ത്രിസഭ ഉത്തരവ് കഴിഞ്ഞ ദിവസം മുതല് പ്രാബല്യത്തിലായി. അഞ്ചു ശതമാനത്തില് താഴെ പേര് മാത്രമാണ് അവധിയെടുത്തത്. അതേസമയം, കോവിഡ് നിയന്ത്രണങ്ങള് പാലിച്ച് തന്നെയാണ് ഒാഫിസുകള് പ്രവര്ത്തിക്കുന്നത്.വാക്സിനേഷനില് ഗണ്യമായ പുരോഗതി കൈവരിക്കുകയും കോവിഡ് കേസുകള് കുറഞ്ഞ് വരുകയും ചെയ്ത സാഹചര്യത്തിലാണ് സര്ക്കാര് ഏജന്സികളുടെ പ്രവര്ത്തന സമയം കോവിഡിന് മുമ്ബത്തെ സാധാരണ നിലയിലേക്ക് മാറ്റാന് മന്ത്രിസഭ തീരുമാനിച്ചത്.ഒക്ടോബര് മൂന്നുമുതലാണ് വിദ്യാര്ഥികള് നേരിട്ടുള്ള അധ്യയനത്തിനായി സ്കൂളുകളില് എത്തുന്നത്. തുടക്കത്തില് ഷിഫ്റ്റ് അടിസ്ഥാനത്തിലാകും പ്രവര്ത്തനം. ഒരുക്ലാസിലെ പകുതി കുട്ടികള് വീതം ഒന്നിടവിട്ട ദിവസങ്ങളില് സ്കൂളിലെത്തുന്ന രീതിയാണ് ഇപ്പോള് പരിഗണിക്കുന്നത്. കുവൈത്ത് സാധാരണ ജീവിതത്തിലേക്ക് മുന്നേറിക്കൊണ്ടിരിക്കുകയാണ്. പ്രതിദിന കോവിഡ് കേസുകളും മരണനിരക്കും തീവ്രപരിചരണ വിഭാഗത്തിലുള്ളവരുടെ എണ്ണവും കുറഞ്ഞു. രോഗമുക്തി ഉയര്ന്നുനില്ക്കുന്നതിനാല് ആകെ ചികിത്സയിലുള്ളവരുടെ എണ്ണം ഏഴായിരത്തില് താഴെയായി കുറഞ്ഞിട്ടുണ്ട്.